=== Det tredje korstog ===
Øen Cypern blev i 1191 erobret af [[Richard Løvehjerte|kong Richard 1. af England]] under [[Det tredje korstog]] fra [[Isak Komnenos af Cypern|Isak Komnenos]], øens  guvernør og selvudråbt [[Det Byzantinske Rige|kejser]] af det [[Det Byzantinske Rige]]. Den engelske konge havde ikke haft til hensigt at erobre øen, før at hans flåde var blevet spredt af en storm på vej til Belejringen af [[Akko]], og tre af hans skibe blev drevet på grund ved Cyperns kyst. De tre skibe blev ødelagt og sank uden for [[Limassol|Limassols]] havn.<ref name="Richard"/> De skibbrudne overlevende blev taget til fange af Komnenos, og da et skib med kong Richards søster [[Johanne af England, dronning af Sicilien|Johannne]] og brud [[Berengaria af Navarra|Berengaria]] sejlede ind i havnen, afslog Komnenos deres anmodning om at gå i land efter ferskvand.<ref>{{Cite web|title=Richard the Lionheart in Cyprus|last=Melissa Snell|publisher=about.com|url=http://historymedren.about.com/od/richardthelionheart/a/bio_richardlion_2.htm|access-date=25. januar 2021|archive-date=15. september 2012|archive-url=https://web.archive.org/web/20120915075458/http://historymedren.about.com/od/richardthelionheart/a/bio_richardlion_2.htm|url-status=dead}}</ref> Kong Richard og resten af hans flåde ankom kort tid efter. Da Richard hørte om fængslingen af hans skibbrudne kammerater og de fornærmelser, der hans brud og søster var blevet udsat for, valgte kong Richard at gå i land og møde Komnenos i et salg. Der var rygter om, at Komnenos i hemmelighed var i ledtog med [[Saladin]] for at beskytte sig mod, Angelos-familien, hans hovedfjende, der herskede i den byzantinske hovedstad [[Konstantinopel]].
Historie Tidligere_riger,_stater,_protektorater,_kolonier_og_lande